Tot U Koninkryk: Openbaring#100: Openbaring 20: Al die profesië van die profete van ouds word vervul
Openbaring#100: Openbaring 20: Al die profesië van die profete van ouds word vervul
Die profesië van die profete van ouds sal in letterlike detail vervul word
Op 20: Al die profesië van die profete van ouds word vervul: Hierdie skrywe
Die profesië van die profete van ouds word vervul
Die Woord van God is duidelik oor hierdie wonderlike gebeurtenis, oor die vestiging van die duisenjarige vrederyk: Wanneer die Here Jesus Christus na die aarde terugkeer, kom Hy as Koning van die konings, en sal Hy ŉ regering vir die hele wêreld instel met Jerusalem as die hoofstad (Op. 11:15; 19:16; 20:4,6; Jer. 3:17).
Dit sal ŉ vervulling wees van die profesie aangaande Israel se herstel en heerlikheid in die komende Messiasryk (Sag. 8:23; Jes. 11:10; 26:1-2; 27:6; 28:5; Jer. 31:6-7, 31, 33; 33:14-16; Joël 3:17; Amos 9:11-12, 14-15; Miga 7:11; Sef. 3:9).
Die vrederyk is die vervulling van die Abrahamiese verbond waarin God ŉ belofte gegee het van Abraham se nageslag wat die Beloofde Land sal bewoon.
Dit vervul ook die latere belofte dat die Jode in die verstrooiing weer in hul eie land versamel sal word sonder om ooit weer verstrooi te word.
Die Messiasryk vervul ook die Dawidsverbond waar Dawid se troon weer opgerig en bevestig sal word.
Die beloftes van die nasionale geboorte van Israel en die redding van die hele Israel sal wanneer die Messiasryk gevestig word, vervul wees.
Die Millennium of duisendjarige vrederyk bring die onvervulde beloftes van die Joodse verbonde en die onvervulde profesieë van die Joodse profete in vervulling.
Die profesië van die profete van ouds sal in letterlike detail vervul word; om enkeles op te noem:
Die profeet Daniël – in sy profesie oor die eindtyd sal die Seun van die mens met sy koms soos ŉ rots wees wat die aardse koninkryke sal verbrysel en tot stof vermaal, en self in hul plek regeer (Dan. 2:44-45).
Die profeet Sagaria – in sy profesie maak hy melding van die feit dat die Here oor die hele aarde Koning sal wees (Sag. 14:9).
Die profeet Jesaja – in sy profesie sal baie nasies toestroom na Jerusalem om die Here se weë te leer (Jes. 2:2-4).
Die profeet Jeremia – in sy profesie sien ons die troon van die Here en die Naam van die Here in Jerusalem (Jer. 3:17).
Volgende: Openbaring 20: Die duisendjaar- vrederyk: Lees hier
Posted by Wieger at 11:25